Poster Filem “The Girl On A Bulldozer” Yang Menampilkan Kim Hye Yoon, Park Hyuk Kwon, & Yesung
Poster filem akan datang, The Girl on a Bulldozer telah dilancarkan! The Girl on a Bulldozer mengisahkan Hye Young (Kim Hye Yoon) berusia 19 tahun yang melepaskan kemarahannya selepas bapanya mengalami kemalangan yang tidak dijangka, dan dia dihalau dari rumahnya bersama adik lelakinya.  Dalam poster yang baharu dikeluarkan, Hye Young menunjukkan kesediaan untuk mengamuk. Dia dikeliling oleh Bon Jin (Park Hyuk Kwon) dan Go Yoo Suk (Yesung), yang turut menunjukkan ekspresi tegang di wajah mereka. Watak yang dilakonkan Kim Hye Yoon sangat berbeza sama sekali, dengan berubah menjadi lasak, mengenakan tatu naga dan memandu bulldozer dalam adegan aksi. Teks di bahagian atas poster berbunyi, “Jika anda terus mengacau saya, saya akan tunjukkan kepada anda.” Park Hyuk Kwon berperanan sebagai ayah kepada Hye Young, Bon Jin, yang memainkan peranan penting dalam pembesaran Hye Young dengan menyokong dan mewajarkan tindakannya yang degil dan melulu. Oh Man Seok, memainkan watak sebagai pengerusi syarikat jentera berat yang ingin memasuki dunia politik. Anggota Super Junior, Yesung, akan memegang watak sebagai detektif Go Yoo Suk yang bertanggungjawab terhadap kes yang melibatkan bapa Hye Young. The Girl on a Bulldozer akan ditayangkan di Korea Selatan pada 17 April ini. 